ཐིམ་པར་མོས་ལ། ཕཊཿ ཨོཾ་ཨཱཿཧཱུྃ། ཆོས་དབྱིངས་ཉིད་སོགས། ཨོཾ་ཨཱཿཧཱུྃ་བཛྲ་དྷ་ར་པྲ་ཛྙ་ཛྙཱ་ན་བཾ་གུ་རུ་ཧ་རི་ནི་ས་ ཙིཏྟ་ཧྲི་
ཧྲྀ་ཛ་ཕེ་ཅེས་དྲག་ཏུ་བརྗོད་ཅིང་སྤོས་རོལ་དང་བཅས་བྱིན་དབ། དེ་ལྟར་བྱིན་དབབ་པའི་ཡེ་ཤེས་ཀྱི་འཁོར་ལོ་རྣམས་སློབ་མ་དམ་ཚིག་པ་ལ་
དབྱེར་མེད་དུ་བཞུགས་ཤིང་བརྟན་པར་གྱུར་ཅིག ཛཿཧཱུྃ་བྃ་ཧོཿ ཏིཥྛ་བཛྲ། ཞེས་རྡོ་རྗེ་རྒྱ་གྲམ་སློབ་མའི་མགོར་བཞག སློབ་དཔོན་གྱི་
༣ ཐུགས་ཀ་ནས་འོད་ཟེར་འཕྲོས་པས་གདན་གསུམ་དབང་ལྷའི་དཀྱིལ་འཁོར་ནམ་མཁའ་གང་བར་སྤྱན་དྲངས་པ་རྣམས་ཀྱིས་དབང་
ས
293

གཏེར་ ལྷོ་ནུས་ལྡན་གསུང༌། གསར།
བསྐུར་བའི་བྱ་བ་མཛད་པར་མོས། ཨཱཿ བྷནྡྷ་ཆོས་དབྱིངས་སོགས་ནས་དོན་རྟོགས་ཤོག ནམ་མཁའ་གང་བའི་ལྷ་རྣམས་ཀྱིས་
མཁའ་འགྲོའི་གསང་བུམ་ཀ་པཱ་ལ་ཡེ་ཤེས་བདུད་རྩི་ཆུ་རྒྱུན་གྱིས་དབང་བསྐུར་བར་མོས། ཨོཾ་བཾ་གུ་རུ་ཧ་རི་ནི་ས་ཛཿཀ་པཱ་ལ་གུ་ཧྱ་
ཀ་ལ་ཤ་ཨཱ་བྷི་ཥིཉྩ་ཨོཾ། ཞེས་ཐོད་ཆང་སྤྱི་བོར་བཞག་ལ། མདུན་བསྐྱེད་དཀྱིལ་འཁོར་གྱི་ལྷ་ལས་སྐུ་གཉིས་པ་རེ་བྱོན་ནས་ཁྱེད་རང་རྣམས་
ཀྱི་དཔྲལ་བར་ཐིམ་པར་མོས། ཨོཾ་བཾ་གུ་རུ་ཧ་རི་ནི་ས་ཛ་ཀཱ་ཡ་ཨཱ་བྷི་ཥིཉྩ་ཨོཾ། ཞེས་སྐུ་འབག་སྤྱི་བོར་བཞག དེས་བུམ་པའི་དབང་དང་སྐུའི་
རྗེས་སུ་གནང་བ་མ་ལུས་པ་ཐོབ། ལུས་དང་རྩའི་སྒྲིབ་པ་དག མཁའ་འགྲོའི་དཀྱིལ་འཁོར་བསྒོམ་ཞིང་ཞི་བའི་ལས་རབ་འབྱམས་
294

གཅོད་
༄༅། །བསྒྲུབ་པ་ལ་དབང་། མཐར་ཐུག་འབྲས་བུ་སྤྲུལ་སྐུ་ཐོབ་ཅིང་སྐུ་རྡོ་རྗེ་འགྲུབ་པའི་སྐལ་པ་ཅན་དུ་བྱས་པའོ། །ཞེས་དང་།
སློབ་དཔོན་རྡོ་རྗེ་རྣལ་འབྱོར་མར་གསལ་བའི་མཆན་གྱི་ཁ་ཊཱཾ་ག་ཧེ་རུ་ཀའི་རྣམ་པར་གནས་འགྱུར་བ་ལ་སྙོམས་པར་ཞུགས་པའི་་་་་
དུག་གསུམ
18
295
ཤྰཀུནྡྷ་བྱང་ཆུབ་ཀྱི་སེམས་ཐོད་པའི་ཛ་གད་དང་ལྷན་ཅིག་ལྕེ་ཐོག་ཏུ་བཞག་ཅིང་མྱང་བས་རྩ་ཁམས་ཐམས་ཅད་གང་།
གྱི་རྟོག་ཚོགས་འགག བདེ་སྟོང་གི་ཡེ་ཤེས་བཟོད་མེད་དུ་འབར་བར་བསམ། ཨོཾ་བཾ་གུ་རུ་ཧ་རི་ནི་ས་ཛཿབོ་དྷི་ཙིཏྟ་མ་ཧཱ་སུ་ཁ་ཨཱཿ
༣ཞེས་ཐོད་པའི་བདུད་རྩི་བླུད། སློབ་མས་འདིའི་རྗེས་ཟློས་མཛོད། ཨ་ཧོཿམ་ཧཱ་སུ་ཁ་ཞེས་བརྗོད། སླར་དེ་དག་གི་རྗེས་འབྲེལ་དུ། སློབ་ -
ས

གཏེར་ ལྷོ་ནུས་ལྡན་གསུང་། གསར།
དཔོན་གྱི་ཐུགས་ཀ་ནས་སྔགས་ཀྱི་ཕྲེང་བ་གཉིས་པ་བྱོན། སློབ་མའི་ཁར་ཞུགས་ཐུགས་ཀའི་བཾ་ལ་འཁོར་བར་གྱུར། ཨོཾ་བཾ་གུ་རུ་ཧ་
རི་ནི་ས་ཛཿསིདྡྷི་ཕ་ལ་ཧོཿཞེས་ལན་གསུམ་མམ་བདུན་རྗེས་ཟློས་བཅུག སླར་དེ་ཉིད་མི་ཉམས་བརྟན་པར་བྱ་བའི་ཕྱིར་དུ་ཨོཾ་བྃ་གུ་རུ་ཧ་རི་ནི་
ས་ཛཿཝཱཀ་ཨཱ་བྷི་ཥིཉྩ་ཨཱཿ༔ ཞེས་སྔགས་ཕྲེང་མགྲིན་པར་བཞག དེས་གསང་བའི་དབང་དང་གསུང་གི་རྗེས་སུ་གནང་བ་མ་ལུས་པ་ཐོབ།
ངག་རླུང་གི་སྒྲིབ་པ་དག
རང་ལུས་བདེ་བ་ཆེན་པོ་བསྒོམས་ཤིང་སྔགས་བཟླ་བ་དང་རྒྱས་པའི་ཕྲིན་ལས་བསྒྲུབ་པ་ལ་དབང་།
མཐར་ཐུག་འབྲས་བུ་ལོངས་སྐུ་ཐོབ་ཅིང་གསུང་རྡོ་རྗེ་འགྲུབ་པའི་སྐལ་པ་ཅན་དུ་བྱས་པའོ། །ཞེས་དང་། ཁྱེད་རང་རྣམས་གཞི་ལུས་
296

༈༙ ༄༅། །རྡོ་རྗེ་རྣལ་འབྱོར་མར་གསལ་བའི་ཁོག་པར་རྩ་གསུམ་འཁོར་ལོ་བཞི་དང་ལྡན་པ། དཔྲལ་བར་བདེ་བའི་ངོ་བོ་ཧཾ་དཀར་པོ།
ལྟེ་བར་སྟོང་པའི་རང་བཞིན་ཨ་དམར་པོ་གསལ་ཐོབ། མཁའ་འགྲོའི་གསང་རྫས་སིནྡྷུ་རའི་ཐིག་ལེ་ལྟེ་བར་བཀོད་པའི་རྐྱེན་གྱིས་ཨ་
ལས་ཤེས་རབ་ཀྱི་མེ་འབར་ཧཾ་ཡིག་ཐབས་ཀྱི་ངོ་བོ་ཞུ་བ་གནས་བཞིར་རིམ་གྱིས་བབས་པས་དགའ་བཞིའི་ཡེ་ཤེས་ཉམས་སུ་མྱོང་་་་་་
བར་གྱུར། ཨོཾ་བཾ་གུ་རུ་ཧ་རི་ནི་ས་ཛཿ པྲཛྙཱ་ཛྙཱ་ན་ཨཱ་བྷི་ཥིཉྩ་ཧཱུྃ། ཞེས་སིནྡྷུ་རས་ལྟེ་བར་ཐིག་ལེ་བྱ། མེ་ལོང་ལ་བཀོད་པའི་མཁའ་འགྲོའི་
དཀྱིལ་འཁོར་རྣམས་འོད་དུ་ཞུ་ནས་སློབ་མའི་སྙིང་གར་ཐིམ་པས་སེམས་ཉིད་མཁའ་འགྲོའི་ཐུགས་དང་དབྱེར་མེད་དུ་མོས་པའི་་་་་་
ས
297
18

གཏེར་ ལྷོ་ནུས་ལྡན་གསུང་། གསར།
ངང་ལ་མཉམ་པར་བཞག་འཚལ། ཨོཾ་བཾ་གུ་རུ་ཧ་རི་ནི་ས་ཛཿ ཙིཏྟ་ཨཱ་བྷི་ཥིཉྩ་ཧཱུྃ། ཞེས་མེ་ལོང་སིནྡྷུ་རའི་དཀྱིལ་འཁོར་སྙིང་ཁར་གཏད།
དེས་ཤེས་རབ་ཡེ་ཤེས་ཀྱི་དབང་དང་ཐུགས་ཀྱི་རྗེས་སུ་གནང་བ་མ་ལུས་པ་ཐོབ། ཞུ་བདེ་ཡེ་ཤེས་དང་མཉམ་བཞག་གི་ཏིང་ངེ་
འཛིན་བསྒོམ་ཞིང་དབང་གི་ལས་རབ་འབྱམས་བསྒྲུབ་པ་ལ་དབང་། མཐར་ཐུག་འབྲས་བུ་ཆོས་སྐུ་ཐོབ་ཅིང་ཐུགས་རྡོ་རྗེ་འགྲུབ་
པའི་སྐལ་པ་ཅན་དུ་བྱས་པའོ། །དར་དམར་མིག་སྔར་ཕྱར་ལ། གཞི་རང་རིག་འཕོ་འགྱུར་མེད་པ་ཡེ་རྫོགས་སྟོང་པ་ཉིད་ཀྱི་ངང་ཉིད།
ལམ་རྩོལ་མེད་བདེ་བ་ཆེན་པོའི་ཆོས་དང་འབྲེལ་བས། ཟུང་འཇུག་སྟོང་ཉིད་སྙིང་རྗེའི་སྙིང་པོ་ཅན་སེམས་ཅན་གྱི་ཁམས་སུ་གནས་
རེག་འཕོ་འགྱར་མེད་པ་
298

༄༅། །པར་གོ་བར་གྱིས་ཤིག ཅེས་དང་། སླར་ནམ་མཁའ་སྒོ་འབྱེད་ཀྱི་སྒོ་ནས་ངོ་སྤྲད་པ་ནི། ཁྱེད་རང་རྣམས་ལུས་རྣམ་སྣང་ཆོས་ vg
བདུན་དང་ལྡན་པས་རླུང་དྲང་པོར་བཞག་ལ་རང་སེམས་ཀྱི་ངོ་བོ་བཙལ་བས་མ་རྙེད། བཟུང་བས་མ་ཟིན།
བལྟས་པས་མ་
མཐོང་༑ ཅི་ཡང་མ་ཡིན་ཞིང་ངོས་བཟུང་མེད་པའི་གཤིས་ལུགས་དེ་ཀའི་ངང་དུ་རང་བབས་སུ་གློད་དང་། འབོལ་ཤིགས་སེ། ས་
ལེ༑ སེང་ངེ་། མ་བཅོས་པའི་ངང་དུ་ཞོག ཕཊཿ རྣམ་རྟོག་གི་ཡིད་བྱེད་གང་གིས་ཀྱང་མ་སླད་པ་ཧད་དེ་ཞོག ཕཊཿ ཡུལ་
བཟང་ངན་གྱིས་མ་བསྒྱུར་བ་གང་ཤར་གྱི་སྟེང་དུ་རྗེན་ནེར་བཞག་པས་བསྒོམ་རྒྱུ་རྡུལ་ཙམ་ཡང་མེད་ཅིང་ཡེངས་སུ་སྐད་ཅིག་ཙམ་་་
ས
299
གཅོད་ བཅུ་གཉིས་ དབང་།

མེད་པའི་ངང་ལ་སངས་ཁད་དེ་ཞོག ཕཊཿ དེ་ལྟར་བཞག་པས་ཅི་ཡང་མ་ཡིན་སྟོང་གསལ་ཡུལ་མེད་དུ་ལྷག་གེ་བ། _ ངོས་བཟུང་
ཐམས་ཅད་དང་བྲལ་ཞིང་རང་གསལ་ལེ་ཝ་ལེ།
ཅི་ཡང་འཆར་དུ་གཏུབ་པ་འདི་ཀ་དོན་དམ་ཤེས་རབ་ཀྱི་ཕ་རོལ་ཏུ་ཕྱིན་པའོ། །
དེ་ནས་གནས་པ་དེའི་ངང་ནས་རྣམ་རྟོག་ཅིག་ཐོལ་གྱིས་སྐྱེས་པ་དེ་ཀའི་ངོ་བོ་ལ་གཅེར་གྱིས་བལྟས་པས་འདི་ནས་སྐྱེས་པའི་ངོས་་་་་
བཟུང་མེད་པ་རྣམ་རྟོག་ཡལ་བའི་ཚེ། འདི་ལྟ་བུ་ཞིག་ལ་ཐིམ། འདི་ལྟར་ཡལ་ཞེས་དམིགས་སུ་མེད། དེ་བས་ན་སྐྱེ་འགག་གནས་
བཟུང་མེད་པ་རྣམ་སོག་ཡལ་བཞི་ཚེ། འདི་ལྟ་བུ་ཞིག་ལ་ས། འདི་ཝ་ར་
གསུམ་གྱི་སྣང་བ་ཐམས་ཅད་འཆར་སྒོ་མ་འགག་ཙམ་མ་གཏོགས། གང་དུའང་ངོས་བཟུང་མེད་པ། ཡུལ་ཡུལ་ཅན། ངོ་བོ་བསམ་
300

301
༄༅། །བརྗོད་བྲལ་བ་དེ་ཀའི་ངང་ལ་ཞོག ལྷོད་ཀྱིས་གློད། ཁྲིགས་སེ་བོར། རྒྱང་གིས་བཏང་ལ་སྒོམ་པའི་བློ་དང་ཁྲོལ་ལ་བཞག་ 6
པར་བྱ་སྟེ། མ་གཅིག་གི་ཞལ་ནས། སྒྲིམ་གྱིས་སྒྲིམས་ལ་ལྷོད་ཀྱིས་ལྷོད། སྒོམ་པའི་གནད་ཅིག་དེ་ན་གདའ། ཞེས་གསུངས་པ་
ལྟར་བསྒོམས་པས། གདོད་མའི་གནས་ལུགས། ཤེས་རབ་ཀྱི་ཕ་རོལ་ཏུ་ཕྱིན་པ་རྒྱལ་བའི་དགོངས་པ་སྤྲོས་བྲལ་དོན་དམ་ལ་སོགས་
ཐ་སྙད་ཀྱི་སྒོ་ནས་མིང་ཇི་སྙེད་ཅིག་བཏགས་ཀྱང་། དོན་ལ་རང་སེམས་སྐད་ཅིག་མ་བསམ་བརྗོད་བྲལ་བ་འདི་ཀ་ལགས་ཏེ། རྗེ་
དམ་པ་སངས་རྒྱས་ཀྱི་ཞལ་ནས། སངས་རྒྱས་ཟེར་བའི་སྒྲ་བོ་ཆེ། གཡེར་པོ་ཆེ། རྩིས་པོ་ཆེ། དེ་ཡང་ཡེ་གདོད་མ་ནས་ང་དང་ -
གཅོད་ བཅུ་གསུམ་ དབང་།

གཏེར་ ལྷོ་ནུས་ལྡན་གསུང་། གསར།
བདག་མེད། ཕྱོགས་དང་རིས་མེད། བཟུང་བས་མ་ཟིན། བཏང་བས་མ་ཐོང་། བཞག་པས་མ་ཞོག བཤིགས་པས་མ་ཤིག
ཕྲལ་བས་མ་ཕྲལ་ལོ། ། དེ་ཁྱོད་རང་གནས་ལུགས་ཀྱི་ཤེས་པ་ཝ་ལེ་བ། ཁྱུགས་སེ་བ་འདི་རང་ཡིན་ནོ། །ཞེས་དང་། མ་ཅིག་སྤྲུལ་
སྐུའི་ཞལ་ནས། གང་ཡང་ཡིན་པར་མ་བྱས་ན། །གོལ་སར་ལྷུང་བ་ཅི་ལ་འབྱུང་། །བསམ་མེད་སྒོམ་མེད་མ་ནོར་ན། །ཆོས་སྐུ་
བྱང་ཆུབ་ཐེ་ཚོམ་མེད། །སྒོམ་གྱི་ནང་ན་དེ་ཉིད་མཆོག །འདུ་ཤེས་རྣམ་པར་ཤིག་ལ་ཞོག །ཅེས་གསུངས་པ་ལྟར་ཉམས་སུ་ལེན་
ཅིང་༑ རྗེས་ཐོབ་ཏུ་བདུད་བཞི་དབྱིངས་སུ་གཅོད། ཕུང་པོ་གཟན་དུ་སྐྱུར། འགལ་རྐྱེན་ལམ་དུ་ལྷོང་བ་སོགས་བརྟུལ་ཞུགས་ཟབ་
302

གཅོད་ བཅུ་བཞི་
དབང་།
༄༅། །མོའི་དོན་ལ་འབད་པར་བྱོས་ཤིག དེས་ཚིག་གི་དབང་དང་ངོ་བོ་ཉིད་ཀྱི་རྗེས་སུ་གནང་བ་མ་ལུས་པ་ཐོབ། སྒོ་གསུམ་ཆ་
སྙོམས་ཀྱིས་སྒྲིབ་པ་དག ཡུམ་དོན་ཟབ་མོ་བསྒོམ་ཞིང་བདུད་གཅོད། གཟན་སྐྱུར་གྱི་གདམས་ཟབ་ཉམས་སུ་ལེན་པ་དང་། དྲག་
པོའི་ཕྲིན་ལས་རབ་འབྱམས་བསྒྲུབ་པ་ལ་དབང་།
མཐར་ཐུག་འབྲས་བུ་ངོ་བོ་ཉིད་ཡུམ་ཆེན་མོའི་དགོངས་པ་མངོན་དུ་གྱུར་ཅིང་
དེ་བཞིན་ཉིད་ཀྱི་རྡོ་རྗེ་འགྲུབ་པའི་སྐལ་པ་ཅན་དུ་བྱས་པའོ། །གཏོར་མ་ཐོགས་ལ། སླར་གཏོར་སྣོད་རིན་པོ་ཆེའི་གཞལ་ཡས་ཁང་གི་
ནང་དུ་གཏོར་རྫས་བྱིན་རླབས་སུ་ཤེས་པ་མ་གཅིག་རིགས་ལྔར་གསལ་བའི་གནས་བཞི་ལས་འོད་ཟེར་དཀར་དམར་མཐིང་སེར་་་་་་
ས
303

གཏེར་ ལྷོ་ནུས་ལྡན་གསུང་། གསར།
བཞི་འཕྲོས་པ་སློབ་མའི་གནས་བཞིར་ཐིམ་པས་དབང་བཞི་ཆིག་རྫོགས་སུ་ཐོབ་པར་མོས་མཛོད། ཕཊཿ ཀྱཻ་མ་མི་མིན་ཡེ་ཤེས་ཀྱི་
མཁའ་འགྲོ་མ། སངས་རྒྱས་རྡོ་རྗེ་སོགས་དང་། ཨོཾ་བྃ་གུ་རུ་ཧ་རི་ནི་ས་ཛཿཀཱ་ཡ་ཝཱཀཱ་ ཙིཏྟ་སརྦ་ཨཱ་བྷི་ཥིཉྩ་ཧཱུྃ། ཞེས་གནས་བཞིར་བཞག
གཏོར་མའི་ལྷ་འོད་དུ་ཞུ་བ་དངོས་གྲུབ་བདུད་རྩིའི་རྒྱ་མཚོར་གྱུར་པ་སློབ་མའི་ལྕེ་ལ་བཞག་པས་རྩ་ཁམས་ཐམས་ཅད་ཁྱབ་པས་་་་་་
ཟག་མེད་བདེ་བ་ཆེན་པོའི་ངང་ལ་བཞག་པར་བྱའོ། །ཨོཾ་བཾ་གུ་རུ་ཧ་རི་ནི་ས་ཛཿསིདྡྷི་ཕ་ལ་ཧོཿ ཞེས་གཏོར་མ་བདུད་རྩིར་སྦྱར་ལ་བྱིན། དེ་
ནས་སྲུང་མའི་བཀའ་གཏད་ནི། གཏོར་མ་ལག་ཏུ་གཏད་ལ། དཔལ་ཡེ་ཤེས་ཀྱི་མགོན་པོ་ཕྱག་བཞི་དྲུག ཞི་མཛད་དབྱིངས་ཕྱུག་མཁའ་འགྲོ།
304

༄༅། །ཇོ་མོ་ལྷ་སྨན་མཆེད་ལྔ། ཡུམ་ཆེན་རེ་མ་ཏི། དཔལ་མགོན་ཨ་གྷོ་ར། དུར་ཁྲོད་བདག་པོ་ཡབ་ཡུམ། གནོད་སྦྱིན་རྡོ་རྗེ་
བདུད་འདུལ། བཀའ་སྡོད་རྒྱལ་ཆེན་སྡེ་བཞི། ལས་བདག་མཚན་མོ་སྒྲ་སྒྲོག བོད་ཁམས་བསྟན་མ་བཅུ་གཉིས། བཙན་རྒོད་
ཟངས་རི་སྤུན་བདུན། ཐང་ལྷ་འོ་དེ། མཁའ་རི་ཤམ་པོ། གངས་གཉན་ཀླུ་རྒྱལ་སོགས་གཅོད་ཡུལ་བསྟན་པ་སྲུང་བའི་དམ་ཅན་
རྒྱ་མཚོ་རྣམས་ཀྱིས། ཆོས་སྐུ་ཡུམ་ཆེན་མོ། ལོངས་སྐུ་ཐུགས་ཀྱི་ཁྲོས་མ། སྤྲུལ་སྐུ་མ་ཅིག་ལབ་སྒྲོན། རྗེ་བཙུན་དམ་པ་སངས་རྒྱས།
༦
305
རིག་འཛིན་ཆེ་མཆོག་རོལ་པ་སོགས་རྩ་བརྒྱུད་ཀྱི་བླ་མ་དམ་པ་རྣམས་ཀྱི་བཀའ་དང་དམ་ལས་མ་འདའ་བར། རྡོ་རྗེ་སློབ་མ་འདིའི་ =
གཅོད་
བཅོ་ལྔ་

གཏེར་ ལྷོ་ནུས་ལྡན་གསུང་། གསར།
ལུས་དང་གྲིབ་མ་ལྟར་འགྲོགས་ནས་གཅོད་ཡུལ་སངས་རྒྱས་ཀྱི་བསྟན་པ་སྲུངས། ཞི་བྱེད་དཀོན་མཆོག་གི་དབུ་འཕང་བསྟོད།
གཅོད་མཁན་རྣལ་འབྱོར་གྱི་སྡེ་སྐྱོངས། གནོད་བྱེད་དགྲ་གདོན་གྱི་དཔུང་ཆོམས། མཐུན་རྐྱེན་དགེ་ལེགས་ཀྱི་ཡོན་ཏན་སྤེལ།
མདོར་ན་བདུད་བཞི་དབྱིངས་སུ་གཅོད། འགལ་རྐྱེན་ལམ་དུ་ལྷོང་། ཕུང་བོ་གཟན་དུ་སྐྱུར། ཉག་གཅིག་རྩད་ནས་ཆོད། ཡུམ་
དོན་མངོན་དུ་གྱུར་པ་སོགས་
དོན་མངོན་དུ་གྱུར་པ་སོགས་ཞི་བྱེད་གཅོད་ཡུལ་ཟབ་མོའི་དགོངས་པ་ཕྱིན་ཅི་མ་ལོག་པ་མངོན་དུ་འགྱུར་བའི་ཕྲིན་ལས་སྡོངས་་་་་་
གྲོགས་གཉན་པོ་མཛོད་ཅིག ཅེས་བཀའ་བསྒོ། ཕཊཿ སྐྱེ་མེད་སྤྲོས་བྲལ་སོགས་དང་སྨྲ་བསམ་བརྗོད་མེད་དང་། ཉིན་མོ་བདེ་ལེགས་
306

གཅོད་ བཅུ་དྲུག་བྱོན། དབང་།
༄༅། །སོགས་བརྗོད་ཅིང་མེ་ཏོག་འཐོར་ཞིང་རོལ་མོ་ལྡིར་ལ་བྱིན་ཆགས་པར་བྱ། དེ་ལྟར་མ་རྒྱུད་སྐུ་གསུམ་མཁའ་འགྲོའི་དབང་བཞི་ལེགས་པར་
ཐོབ་པའི་རྩ་བ་དང་ཡན་ལག་གི་དམ་ཚིག་རྣམས་ཚུལ་བཞིན་བསྲུང་སྙམ་པས་འདིའི་རྗེས་ཟློས་མཛོད། གཙོ་བོས་ཇི་ལྟར་སོགས།
དབང་བསྐུར་ཡོངས་རྫོགས་གྲུབ་པའི་གཏང་རག་ཏུ་མཎྜལ་ཕུལ། སློབ་མས་མཎྜལ་ཕུལ། དེར་མ་ཟད་ལུས་ལོངས་སྤྱོད་འབུལ་བའི་བློས་
འདིའི་རྗེས་ཟློས་མཛོད། དེང་ནས་བརྩམས་ཏེ་སོགས་དང་། དེ་ལྟར་དབང་བསྐུར་ཐོབ་ཀྱིས་མཚོན་དུས་གསུམ་དགེ་ཚོགས་རྒྱ་མཚོ་
འདིའི་རྗེས་ཟློས་མཛོད།དེང་ནས་བརྩམས་ཏེ་སོགས་དང་།
མཁའ་ཁྱབ་དམིགས་སུ་མེད་པས་བསྔོ་སྨོན་གནང་འཚལ།
བསོད་ནམས་འདི་ཡིས་སོགས་བསྔོ་སྨོན་འོས་བབ་ཀྱིས་རྒྱས་གདབ་ཅིང་གྲོལ། གསུམ་
ས
307

གཏེར་ ལྷོ་ནུས་ལྡན་གསུང་། གསར།
པ་མཇུག་ནི་གཏང་རག་གི་དོན་དུ་མཆོད་བསྟོད་བསྡུས་པ་ཙམ་བྱ། ཡིག་བརྒྱ་ལན་གསུམ་གྱིས་ནོངས་པ་བཤགས་ཏེ། མདུན་བསྐྱེད་བྲིས་སྐུ་ལ་བརྟན་བཞུགས་དང་བདག་
༣བསྐྱེད་བསྡུ་ལྡང༌་། བསྔོ་སྨོན་བཅས་བྱའོ། །ཟབ་དོན་གཅོད་ཡུལ་འོ་མའི་མཚོའི། །མན་ངག་ཉམས་ལེན་སྙིང་ཁུའི་བཅུད། །འབྲེལ་ཚད་གྲུབ་སྲོག་བཟུང་གྱུར་ནས། །
མཆོག་དངོས་གཟི་བྱིན་འབར་བྱེད་ཤོག །ཅེས་པ་སྤྲུལ་སྐུ་ཆེ་མཆོག་རོལ་པའི་ཆོས་སྲས་མང་ཞིག་གིས་གསུང་བསྐུལ་མཛད་པ་ལ་བརྟེན་ནས་རྗེ་དེའི་འབངས་ཨོ་རྒྱན་བསྟན་
འཛིན་གྱིས་བླ་མའི་ཞལ་ལུང་བཞིན་ཁྲིགས་སུ་སྤེལ་བ་དར་རྒྱས་འཕེལ། སརྦ་མངྒ་ལཾ། དགེའོ། །དགེའོ། །དགེའོ། །
308